РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 7

от заседание на Комисия ”Професионална квалификация и 
информационни технологии”,
проведено на 07.03.2022 г.

Днес, 07.03.2022 г. /вторник/ от 10:30 часа се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОЯН НОВАНСКИ 
ГЕРГАНА МУТАФОВА
ДАНИЕЛА МАРЧЕВА 
СВЕТЛАНА БОШНАКОВА
СЕВДАЛИН МАВРОВ	
            
Тодор Събчев – директор на дирекция „ИТСС“, Мирослава Чирпъкова – началник отдел „ЕИСС“ в дирекция „ИТСС“ и Венцислав Василев – главен експерт – информационни системи в отдел „ИО“, дирекция „ИТСС“.

1.ОТНОСНО: Писмо от Национална следствена служба относно проведено заседание на Междуведомствения съвет /МвС/ за методическо ръководство на Единната информационна система за противодействие на престъпността /ЕИСПП/.

Комисия „Професионална квалификация и
информационни технологии”
Р Е Ш И :

1.1. Приема за сведение писмото от Национална следствена служба относно проведено заседание на Междуведомствения съвет /МвС/ за методическо ръководство на Единната информационна система за противодействие на престъпността /ЕИСПП/.
1.2.	 Изразява готовност за съвместно провеждане с Междуведомствения съвет /МвС/ за методическо ръководство на Единната информационна система за противодействие на престъпността /ЕИСПП/ на семинари целящи запознаване на съдебните служители в съдилищата и прокуратурите, служителите от полицейските структури и от изпълнение на наказанията с цялата технология за регистриране и отчитане при информационното обслужване на наказателните производства в стандарта на ЕИСПП.
1.3.	 Определя лица за контакти от администрацията на Висшия съдебен съвет: 
-	Мирослава Чирпъкова – началник отдел „ЕИСС“ в дирекция „ИТСС“.
-	Георги Бошнаков - главен експерт – информационни технологии в отдел „ИО“, дирекция „ИТСС“
1.4.	 Изпраща решението на комисията на Национална следствена служба, за сведение.

2.ОТНОСНО: Писмо от министъра на правосъдието относно проект на споразумение, регламентиращо прехвърлянето на правата за администриране върху централната компонента, изградена по проект „Изграждане на средства за видеоконферентни връзки и тяхното използване във фазите на досъдебно и съдебно производство, включително и при трансгранично сътрудничество в правораздаването“.

Комисия „Професионална квалификация и
информационни технологии”
Р Е Ш И :

2.1. Отлага разглеждането на точката за следващото заседание, с оглед запознаване на комисията с прието решение от Комисия по правни въпроси към Пленума на Висшия съдебен съвет по същия въпрос.

3.ОТНОСНО:Писмо от административния ръководител на Административен съд - Русе относно възможността за интеграция на САС „Съдебно деловодство“ и Единния публичен регистър на отводите /ЕПРО/.

Комисия „Професионална квалификация и
информационни технологии”
Р Е Ш И :

3.1.  След запознаване със сигнала на административния ръководител на Административен съд-Русе относно проблемите на интеграция на САС „Съдебно деловодство“ и Единния публичен регистър на отводите /ЕПРО/ комисията счита за целесъобразно обмен на данни между системите.
3.2. Изпраща решението по т. 3.1 ведно с писмото на АдмС – Русе на председателя на Върховния административен съд, с оглед осъществяване на координираща функция между административните съдилища и събиране на информация, координиране и изразяване на единно становище по въпроса.

4.ОТНОСНО: Писмо от административния ръководител на Окръжен съд - Стара Загора с предложение за допълване на функционалностите на раздел Обратна връзка, Електронна кутия за предложения и сигнали на сайтовете на съдилищата.

				                  Комисия „Професионална квалификация и
		                                     информационни технологии”
                                                      Р Е Ш И :

4.1. Възлага на Тодор Събчев – директор на дирекция „ИТСС“, с оглед преценка на възможностите за включване като оптимизация в бъдещото надграждане на портала. 

5.ОТНОСНО: Писмо от административния ръководител на Административен съд - Русе относно актуализиране на индексите за резултатите от инстанционната проверка на съдебните актове в Централния уеб базиран интерфейс за публикуване на съдебните актове /ЦУБИПСА/.

Комисия „Професионална квалификация и
информационни технологии”
Р Е Ш И :

5.1. Изпраща писмото на административния ръководител на Административен съд-Русе, на „АБАТИ“, за становище по поставените в  писмото проблеми и предложения на варианти за решението им.
5.2. Копие на писмото по т. 5.1 да се изпрати на административния ръководител на Административен съд-Русе, за сведение.

6.ОТНОСНО: Извлечение от протокол № 6/08.02.2022 г., т. 7 от Комисия „Бюджет и финанси“ към Пленума на ВСС относно внедряване на нови електронни услуги на НАП за връчване на документи, издавани от публични изпълнители при НАП, за приходите, адресирани до лица, в качеството на публични взискатели.

Комисия „Професионална квалификация и
информационни технологии”
Р Е Ш И :

6.1. Приема за сведение извлечение от протокол № 6/08.02.2022 г., т. 7 от Комисия „Бюджет и финанси“ към Пленума на ВСС относно внедряване на нови електронни услуги на НАП за връчване на документи, издавани от публични изпълнители при НАП, за приходите, адресирани до лица, в качеството на публични взискатели.

7.ОТНОСНО: Писмо от „Информационно обслужване“ АД относно законодателни промени във връзка със закриване на специализираните съдилища и прокуратури.

Комисия „Професионална квалификация и
информационни технологии”
Р Е Ш И :

7.1. Да се изиска информация в тридневен срок от главния секретар извършени ли са пазарни проучвания посочени в решението на К“ПКИТ“ по протокол №12 от 14.06.2021г.
7.2. След получаване на информацията по т.1 възлага на директора на дирекция „Информационни технологии и съдебна статистика“ да предприеми действия за иницииране на обществена поръчка с предмет: „Адаптиране на ЕИСС при промени в законодателството, вътрешни актове на ВСС и разработване на нови функционалности.“, като след изготвяне на техническата спецификация да бъде представена на членовете на К“ПКИТ“ за одобрение.
7.3. Изпраща писмото на „Информационно обслужване“ АД на Комисията по конституционни и правни въпроси към Народното събрание на Република България, като се обърне внимание колко е струвало изграждането на системите, че се касае за радикални промени в системите, които биха стрували около 1 400 000 лв., предвид вдигането на цените и че това трябва да се вземе предвид при финансовата обосновка при изготвянето на ЗИД на ЗСВ в тази му част.

8.ОТНОСНО: Писмо от Гергана Мутафова относно изпълнение на мярка 54 от Актуализирана Пътна карта за изпълнение на Актуализираната стратегия за развитие на електронното управление в България 2019-2023 г., приета с РМС № 546/18.09.2019 г.

Комисия „Професионална квалификация и
информационни технологии”
Р Е Ш И :

8.1. Изисква от директора на дирекция „Информационни системи и съдебна статистика“, АВСС да представи на следващо заседание на Комисия „Професионална квалификация и информационни технологии“ становище относно необходимостта от разработване на проектна идея за ресурсно обезпечаване на съдилищата с необходимият им хардуер за работа с Единната информационна система на съдилищата. 

9.ОТНОСНО: Извлечение от протокол № 5/2.02.2022 г., т. 1 от заседание на Комисия „Бюджет и финанси“ към Пленума на ВСС във връзка с изготвянето на тригодишната бюджетна прогноза за периода 2023-2025 г. 

Комисия „Професионална квалификация и
информационни технологии”
Р Е Ш И :

9.1. Приема разчета на бюджетната прогноза направена от директора на дирекция „ИТСС“, АВСС.
9.2. Изпраща решението по т. 9.1 ведно с разчета на Комисия „Бюджет и финанси“, по компетентност.

ПРЕДСЕДАТЕЛ НА КОМИСИЯ
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС: /П/   

КАЛИНА ЧАПКЪНОВА